标题：751年
中国纪年
751年，唐玄宗至道大圣大明孝皇帝天宝十载
历史大事
杨氏五宅夜游
天宝十年（七五一）正月十六日，杨氏五宅（铦、锜及韩、秦、虢三夫人家）夜游，因与广平公主（玄宗女）侍从争西市门，杨氏家奴遂挥鞭抽打，鞭及公主衣，公主坠马，驸马程昌裔下马扶公主，亦被鞭打。于是公主泣诉于玄宗，玄宗命人杖杀杨氏家奴。次日，免驸马程昌裔官，不许其朝谒。
安禄山迁新第出入宫掖
安禄山入朝后，玄宗又命有司于亲仁坊为其建第宅，并下敕令但穷其壮丽，不计财力。第宅建成后，又赐日用器皿，其中有帖白檀香木床二张，皆长一丈，宽六尺；银平脱屏风，帐方一丈六尺。即是厨厩用物，亦是金银做成。其中有金饭罂、银淘盆等，皆大可装五斗，并有织银丝筐及银笊篱等。虽禁中服御之物亦不及。玄宗还令中使督其工役，常常告诫说：“胡人眼大，不可使其笑我。”禄山入新第后，置酒宴庆贺，乞玄宗降墨敕请宰相至其第。此日，玄宗本欲在楼下击球，遂罢其游戏，命宰相赴会。每日遣杨氏诸家与安禄山选优胜之地游乐，并伴以梨园教坊乐。玄宗每食美食，或从后苑中猎得鲜禽，皆派中使走马赐禄山。天宝十年（七五一）正月二十日，是安禄山生日，玄宗及贵妃赏赐衣服、宝器及美味佳肴无数。然后召禄山入禁中，贵妃用锦绣为大襁褓，裹住禄山，使宫人用彩舆抬起。玄宗听见后宫欢笑之声，问其原因，左右答以贵妃三日洗禄儿。玄宗也去观看，并赐贵妃洗儿金银钱，又厚赐禄山，尽欢而散。从此禄山可以自由出入宫掖，有时与贵妃对食，通宵不出，丑闻传于外，玄宗也不过问。
高仙芝入朝
天宝十年（七五一）正月，安西节度使高仙芝入朝，献所俘突骑施可汗、吐蕃酋长、石国王及朅师王。玄宗遂加仙芝开府仪同三司。寻又以仙芝为河西节度使，代安思顺。安思顺却暗中使群胡割耳嫠面请求留己，遂下制复以安思顺留任。
安禄山兼河东节度使预谋叛乱
安禄山求兼河东节度使。天宝十年（七五一）二月二日，以河东节度使韩休珉为左羽林将军，以禄山代之。户部郎中吉温见安禄山有宠，又依附之，并结为兄弟。吉温对禄山说：李右相（林甫）虽与兄亲近，但必不肯以兄为相。我虽然为其驱使出力，但终不得提拔。兄如果能在皇上面前推荐我，我也奏说兄堪当大任，一起排挤李林甫，兄就可以做宰相了。安禄山听后很高兴，就多次在玄宗面前称赞吉温有才能。禄山为河东节度使，即奏吉温为节度副使、知留后，以大理司直张通儒为留后判官，河东镇政事悉委于二人。是时，杨国忠为御史中丞，方承恩宠，权倾朝野。而禄山登降殿阶，国忠常扶掖之。但禄山见林甫，礼貌颇恭。林甫与禄山言谈，先揣知其情，在其前言之，禄山惊服。对于公卿，禄山皆目中无人，唯独怕李林甫。每见时，虽寒冬腊月，也常汗流沾衣。林甫引禄山坐于中书厅，以温言相安抚，并解己之披袍覆禄山身上。禄山感荷，言无不尽，称林甫为十郎。回范阳（今北京）后，刘骆谷每次从长安来，禄山总要问：十郎有何言?听到美言则心中欢喜。如听到说：告诉安大夫，要好自检校。禄山则心中忧愁惧怕。禄山既兼任三镇节度使，军政大权集于一身，赏刑己出，遂日益骄横。自以过去不拜太子，见玄宗年岁已大，心中忧惧。又看见当时朝廷武备松弛，外重里轻，遂有谋反之意。其孔目官严庄、掌书记高尚，为之解图谶，劝禄山作乱。禄山私养同罗、奚与契丹降者八干余人，称之为“曳落河”。“曳落河”，胡语即是“壮士”的意思。及家僮一百余人。这些兵皆骁勇善战，以一当十，又畜养战马数万匹，多贮兵器，派胡商至各道贩货，每年输珍宝轻货数百万。私作绯紫袍、金鱼袋，以百万计。以高尚、严庄、张通儒及将军孙孝哲为心腹，史思明、安守忠、李归仁、蔡希德、牛廷阶、向润客、李庭望、崔乾佑、尹子奇、何千年、武令珣、能元皓、田承嗣、田乾真、阿史那承庆等人皆为爪牙。高尚本名不危，雍奴（今河北武清西北）人，颇有才学，曾游河朔（即河北），贫困不得志，叹说：我高不危应该举大事而死，岂能终生贫贱，吃草根而求生，一事无成邪！安禄山遂引于幕府中。高尚典表奏，严庄掌簿书。孙孝哲是契丹族人，有勇有谋，能征善战。田承嗣世为卢龙（今辽宁朝阳）军小校，禄山以为前锋兵马使。曾逢大雪，禄山按行诸营，至承嗣军营，寂若无人，入看士卒，不缺一人，禄山以是器重之。
鲜于仲通败于南诏
天宝十年（七五一）四月三十日，剑南节度使鲜于仲通帅兵讨南诏，大败于泸南（今云南姚安）。当时仲通将兵八万，从戎州（今四川宜宾）和嶲州（今四川西昌）分两道出发，至曲州（今云南昭通）和靖州（今云南彝良西北）。南诏王阁罗凤闻唐军来伐，遣使谢罪，并请还天宝九年所俘掠唐之人物，并修复云南（今云南祥云）城仍归于唐。并说：现在吐蕃大兵压境，如果不许，我将归依吐蕃，则南诏就非唐所有。鲜于仲通不允，且囚禁其使者。进军至西洱河（今云南洱海），与阁罗凤所帅南诏军战，唐军大败，战死者六万余人，大将王天运战死，鲜于仲通仅以身免。但杨国忠却掩其败状，仍奏仲通有战功。阁罗凤遂收敛唐士卒战尸，筑为京观，背唐而北臣于吐蕃。蛮语称弟为“钟”，吐蕃即命阁罗凤为“赞普钟”，号为东帝，并授给金印。阁罗凤刻碑于国门，言己因不得已而叛唐，并说：我世世代代臣于唐，受其封爵。如果后世能够再归唐，当指此碑以示唐使者，使知我叛唐非本心。于是玄宗下制大募两京及河南、河北兵以击南诏。时人听说云南地方多瘴气，士卒未战而死者占大部分，因无应募者。杨国忠遂派御史到各地捉人，锁送到军所。按旧制，百姓有勋者可以免除征役，当时连年征战，调兵极多，国忠就奏先取高勋。于是被征者愁怨，父母妻子相送，哭声振野。
高仙芝败于大食
高仙芝击破石国俘其王后，石国王子逃奔诸胡，诉说仙芝欺诱贪暴。诸胡听后大怒，天宝十年（七五一）七月，潜结大食兵共攻安西四镇。高仙芝听说后，将蕃汉兵三万人击大食。深入七百余里，至怛罗斯城（今哈萨克斯坦江尔布），与大食兵相遇，两军相持五日，高仙芝所率蕃兵葛逻禄部叛，与大食夹攻唐军，高仙芝大败，士卒死亡殆尽，所剩仅数千人。右威卫将军李嗣业劝仙芝乘夜逃跑。因为道路狭隘，拔汗那部众在前，人畜塞路，嗣业遂奋马向前，挥大梃乱击，敌人马皆毙，仙芝才得以通过。所率将士四散逃奔，别将汧阳（今陕西汧阳）人段秀实听到李嗣业劝仙芝奔逃，厉声骂道：你们避敌先逃是无勇，全已弃众是不仁。难道不觉得羞愧吗！李嗣业执秀实手谢之，留秀实阻击大食追兵，收罗散兵还归安西，嗣业言秀实之勇，仙芝遂以秀实兼都知兵马使，为己判官。
安禄山败于奚契丹
天宝十年（七五一）八月，安禄山帅所节度的三道兵共六万人，出讨契丹，以奚二千骑兵为向导。军队过平卢（今辽宁朝阳）千余里，至土护真河（今内蒙古老哈河），遇到大雨，禄山帅兵昼夜兼行三百多里，至契丹牙帐，契丹见到唐兵，十分惊骇。因当时大雨连绵，弓弩筋胶皆湿水松弛，大将何思德对安禄山说：我们兵虽多，但远来疲惫，战斗力不强，不如按甲息兵，稍事休整，不过三天，契丹就会自动投降。禄山听后大怒，要杀思德，思德请免死为前锋以攻契丹。何思德与禄山形貌相像，契丹兵以为是禄山，争击之，被杀，契丹以为已杀禄山，士气大振。这时奚又叛，与契丹合兵，夹击唐军，唐军大败，死伤略尽。射中禄山鞍马，折冠失履，禄山只带着部下二十余骑逃脱。趁着天黑，契丹追兵停了下来，禄山才得逃入师州（今内蒙古赤峰东北）。遂归罪于突厥左贤王哥解和河东兵马使鱼承仙，杀二人。平卢兵马使史思明逃入山谷躲藏近二十天，才收罗散卒，得七百余人。平卢守将史定方将精兵二千来救禄山，契丹兵才退去，禄山得免。到了平卢，所部士卒大部逃散，史思明出见禄山，禄山大喜，握其手说：“你来我无忧了。”思明退出后对人说：“如果我早见禄山，就会与哥解一起被杀。”契丹兵又围师州，禄山派思明击退之。
孙愐编成《唐韵》
天宝十年（七五一），孙愐编成《唐韵》，是书为隋代陆法言的《切韵》增字加注。原书不传，近代在敦煌石室中发现残卷，对《切韵》的部目有所增订。
《资治通鉴》记载
玄宗至道大圣大明孝皇帝下之上天宝十年（辛卯，公元七五一年） 
春，正月，壬辰，上朝献太清宫；癸巳，朝享太庙；甲子，合祀天地于南郊，赦天下，免天下今载地税。 
丁酉，命李林甫遥领朔方节度使，以户部侍郎李?知留后事。 
庚子，杨氏五宅夜游，与广平公主从者争西市门，杨氏奴挥鞭及公主衣，公主坠马，驸马程昌裔下扶之，亦被数鞭。公主泣诉于上，上为之杖杀杨氏奴。明日，免昌裔官，不听朝谒。 
上命有司为安禄山起第于亲仁坊，敕令但穷壮丽，不限财力。既成，具幄帟器皿，充牣其中，有贴白檀床二，皆长丈，阔六尺；银平脱屏风，帐一方一丈八尺；于厨厩之物皆饰以金银，金饭罂二，银淘盆二，皆受五斗，织银丝筐及笊篱各一；他物称是。虽禁中服御之物，殆不及也。上每令中使为禄山护役，筑第及储偫赐物，常戒之曰：“胡眼大，勿令笑我。” 
禄山入新第，置酒，乞降墨敕请宰相至第。是日，上欲于楼下击球，遽为罢戏，命宰相赴之。日遣诸杨与之选胜游宴，侑以梨园教坊乐。上每食一物稍美，或后苑校猎获鲜禽，辄遣中使走马赐之，络驿于路。 
甲辰，禄山生日，上及贵妃赐衣服、宝器、酒馔甚厚。后三日，召禄山入禁中，贵妃以锦绣为大襁褓，裹禄山，使宫人以彩舆舁之。上闻后宫喧笑，问其故，左右以贵妃三日洗禄儿对。上自往观之，喜，赐贵妃洗儿金银钱，复厚赐禄山，尽欢而罢。自是禄山出入宫掖不禁，或与贵妃对食，或通宵不出，颇有丑声闻于外，上亦不疑也。 
安西节度使高仙芝入朝，献所擒突骑施可汗、吐蕃酋长、石国王、朅师王。加仙芝开府仪同三司。寻以仙芝为河西节度使，代安思顺；思顺讽群胡割耳剺面请留己，制复留思顺于河西。 
安禄山求兼河东节度。二月，丙辰，以河东节度使韩休珉为左羽林将军，以禄山代之。 
户部郎中吉温见禄山有宠，又附之，约为兄弟，说禄山曰：“李右丞相虽以时事亲三兄，必不肯以兄为相；温虽蒙驱使，终不得超擢。兄若荐温于上，温即奏兄堪大任，共排林甫出之，为相必矣。”禄山悦其言，数称温才于上，上亦忘曩日之言。会禄山领河东，因奏温为节度副使、知留后，以大理司直张通儒为留后判官，河东事悉以委之。 
是时，杨国忠为御史中丞，方承恩用事。禄山登降殿阶，国忠常扶掖之。禄山与王鉷俱为大夫，鉷权任亚于李林甫。禄山见林甫，礼貌颇倨。林甫阳以他事召王大夫，鉷至，趋拜甚谨，禄山不觉自失，容貌益恭。林甫与禄山语，每揣知其情，先言之，禄山惊服。禄山于公卿皆慢侮之，独惮林甫，每见，虽盛冬，常汗沾衣。林甫乃引与坐于中书厅，抚以温言，自解披袍以覆之。禄山忻荷，言无不尽，谓林甫为十郎。既归范阳，刘骆谷每自长安来，必问：“十郎何言？”得美言则喜；或但云“语安大夫，须好检校！”辄反手据床曰：“噫嘻，我死矣！” 
禄山既兼领三镇，赏刑己出，日益骄恣。自以曩时不拜太子，见上春秋高，颇内惧；又见武备堕驰，有轻中国之心。孔目官严庄、掌书记高尚因为之解图谶，劝之作乱。 
禄山养同罗、奚、契丹降者八千馀人，谓之“曳落河”。曳落河者，胡言壮士也。及家僮百馀人，皆骁勇善战，一可当百。又畜战马数万匹，多聚兵仗，分遣商胡诣诸道贩鬻，岁输珍货数百万。私作绯紫袍、鱼袋、以百万计。以高尚、严庄、张通儒及将军孙孝哲为腹心，史思明、安守忠、李归仁、蔡希德、牛廷玠、向润容、李庭望、崔乾祐、尹子奇、何千年、武令珣、能元皓、田承嗣、田乾真、阿史那承庆为爪牙。尚，雍权人，本名不危，颇有辞学，薄游河朔，贫困不得志，常叹曰：“高不危当举大事而死，岂能啮草根求活邪！”禄山引置幕府，出入卧内。尚典笺奏，庄治簿书。通儒，万岁之子；孝哲，契丹出。承嗣世为卢龙小校，禄山以为前锋兵马使，治军严整。尝大雪，禄山按行诸营，至承嗣营，寂若无人，入阅士卒，无一人不在者，禄山以是重之。 
夏，四月，壬午，剑南节度使鲜于仲通讨南诏蛮，大败于泸南。时仲通将兵八万，分二道出戎、巂州，至曲州、靖州。南诏王阁罗凤遣使谢罪，请还所俘掠，城云南而去，且曰：“今吐蕃大兵压境，若不许我，我将归命吐蕃，云南非唐有也。”仲通不许，囚其使。进军至西洱河，与阁罗凤战，军大败，士卒死者六万人，仲通仅以身免。杨国忠掩其败状，仍叙其战功。 
阁罗凤敛战尸，筑为京观，遂北臣于吐蕃。蛮语谓弟为“钟”，吐蕃命阁罗凤为“赞普钟”，号曰东帝，给以金印。阁罗凤刻碑于国门，言于不得已而叛唐，且曰：“我世世事唐，受其封赏，后世容复归唐，当指碑以示唐使者，知吾之叛非本心也。”制大募两京及河南、北兵以击南诏；人闻云南多瘴疠，未战士卒死者什八九，莫肯应募。杨国忠遣御史分道捕人，连枷送诣军所。旧制，百姓有勋者免征役，时调兵既多，国忠奏先取高勋。于是行者愁怨，父母妻子送之，所在哭声振野。 
高仙芝之虏石国王也，石国王子逃诣诸胡，具告仙芝欺诱贪暴之状。诸胡皆怒，潜引大食欲共攻四镇。仙芝闻之，将蕃、汉三万众击大食，深入七百馀里，至恒罗斯城，与大食遇。相持五日，葛罗禄部众叛，与大食夹攻唐军，仙芝大败，士卒死亡略尽，所馀才数千人。右威卫将军李嗣业劝仙芝宵遁，道路阻隘，拔汗那部众在前，人畜塞路；嗣业前驱，奋大梃击之，人马俱毙，仙芝乃得过。 
将士相失，别将汧阳段秀实闻嗣业之声，诟曰：“避敌先奔，无勇也；全己弃众，不仁也。幸而得达，独无愧乎！”嗣业执其手谢之，留拒追兵，收散卒，得俱免。还至安西，言于仙芝，以秀实兼都知兵马使，为己判官。 
八月，丙辰，武库火，烧兵器三十七万。 
安禄山将三道兵六万以讨契丹，以奚骑二千为乡导，过平卢千馀里，至土护真水，遇雨。禄山引兵昼夜兼行三百馀里，至契丹牙帐，契丹大骇。时久雨，弓驽筋胶皆弛，大将何思德言于禄山曰：“吾兵虽多，远来疲弊，实不可用，不如按甲息兵以临之，不过三日，虏必降。”禄山怒、欲斩之，思德请前驱效死。思德貌类禄山，虏争击，杀之，以为已得禄山，勇气增倍。奚复叛，与契丹合，夹击唐兵，杀伤殆尽。射禄山，中鞍，折冠簪，失履，独与麾下二十骑走；会夜，追骑解，得入师州，归罪于左贤王哥解、河东兵马使鱼承仙而斩之。 
平卢兵马使史思明惧，逃入山谷近二旬，收散卒，得七百人。平卢守将史定方将精兵二千救禄山，契丹引去，禄山乃得免。至平卢，麾下皆亡，不知所出。史思明出见禄山，禄山喜，起，执其手曰：“吾得汝，复何忧！”思明退，谓人曰：“向使早出，已与哥解并斩矣。”契丹围师州，禄山使思明击却之。 
冬，十月，壬子，上幸华清宫。 
杨国忠使鲜于仲通表请己遥领剑南；十一月，丙午，以国忠领剑南节度使。